LV Eiropas Savienības Oficiālais Vēstnesis C 298/28

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 298/11)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu un 17. panta 2. punktu

“ROQUEFORT”

EK Nr.: FR/PDO/117/0131/10.05.2005

ACVN ( X ) AĢIN ( )

Pieteiktais(-ie) grozījums(-i)

1. Specifikācija:

— Produkta nosaukums — Produkta apraksts — Ģeogrāfiskais apgabals — Izcelsmes apliecinājums — Ražošanas metode — Saikne — Marķējums — Valsts prasības — Citi [precizēt]

2. Grozījuma(-u) veids:

— Vienotā dokumenta vai kopsavilkuma grozījumi — Grozījums tāda reģistrētā ACVN vai AĢIN produkta specifikācijā, par kuru netika publicēts nedz vienotais dokuments, nedz kopsavilkums — Specifikāciju grozījums, kas nerada izmaiņas publicētajā vienotajā dokumentā (Regulas (EK) Nr. 510/2006 9. panta 3. punkts) — Specifikācijas pagaidu grozījums, kas izriet no pārvaldes iestāžu veiktajiem obligātajiem sanitārajiem vai fitosanitārajiem pasākumiem (Regulas (EK) Nr. 510/2006 9. panta 4. punkts)

3. Grozījumi:

Ģeogrāfiskais apgabals: Teikums “Pateicoties Roquefort speciālistu pūlēm lopkopības atbalstīšanā un piena ražošanas attīstībā, Roquefort pagatavošanai izmantotā piena izcelsmes vieta pašlaik galvenokārt aptver tā saukto “rayon”, proti, rādiusa apgabalu, kurā ietilpst Averonas (Aveyron) lielākā daļa un daļa no šādiem blakus esošajiem departamentiem: Lozēra (Lozère), Ero (Hérault), Gāra (Gard) un Tarna (Tarn)” ir aizstāts ar teikumu “Pūles, kuras pielikuši speciālisti aitu audzēšanas attīstībā, ir ļāvušas pakāpeniski sašaurināt piena iegūšanas apgabalu. Pašlaik piens tiek savākts tikai “rayon” (rādiusa) areālā, kas aptver 560 komūnas vai komūnu daļas”.

Agrāk definētais piena ražošanas apgabals aptvēra lielu skaitu komūnu (5 510 komūnas). Pasākuma nolūks bija šo apgabalu sašaurināt, tajā iekļaujot tikai Centrālā Masīva dienvidu daļas vidējos kalnus, piekalni un kalnu iekšējās ieplakas, kur tiek izmantotas senās un tagadējās prasmes, kā arī lopkopības raksturīgās metodes. Tas ļauj pastiprināt produkta saikni ar tā teritoriju. Pašlaik apgabals aptver tikai 560 komūnas vai komūnu daļas sešos departamentos.

Ražošanas metode: Produkta ražošanas metode ir papildināta ar šādiem nosacījumiem:

Papildinājumi:

“Ir aizliegta piena izejvielu, ražošanas procesa produktu, recekļa vai svaiga siera uzglabāšana temperatūrā, kas zemāka par 0 °C.”

“Svaigu sieru un nogatavināšanās procesā esošo sieru ir aizliegts uzglabāt izmainītā atmosfēras spiedienā.”

Agrāk uz sieru apstrādi un piedevu izmantošanu attiecās vispārējie normatīvie akti. Taču jauno tehnoloģiju izmantošana, no kurām dažas attiecas uz apstrādi un piedevām, piemēram, mikrofiltrāciju, piena daļēju koncentrāciju vai nogatavināšanas fermentiem, varētu ietekmēt cilmes vietas nosaukuma sieru īpašības. Piemēram, dažu fermentu pievienošana ir nesaderīga ar ACVN produkcijas pamatīpašību saglabāšanu.

Tādējādi radās nepieciešamība precizēt cilmes vietas nosaukuma specifikāciju šādos punktos: ražošanas metode, pašreizējie ražošanas paņēmieni saistībā ar piena apstrādi un piedevām sieru pagatavošanas procesā, lai nepieļautu, ka neadekvāti ražošanas paņēmieni nākotnē kaitētu sieru īpašībām.

KOPSAVILKUMS

PADOMES REGULA (EK) Nr. 510/2006

“ROQUEFORT”

EK Nr.: FR/PDO/117/0131/10.05.2005

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Institut National de l'Origine et de la Qualité (INAO) Adrese: 51, rue Anjou F-75008 Paris Tālr.: (33) 153 89 80 00 Fakss: (33) 153 89 80 60 E-pasts: info@inao.gouv.fr

2. Grupa:

Nosaukums: Confédération Générale des Producteurs de lait de Brebis et des industriels de Roquefort Adrese: 36, avenue de la République — BP 348 F-12103 Millau cedex Tālr.: (33) 565 59 22 00 Fakss: (33) 565 59 22 08 E-pasts: — Sastāvs: ražotāji/pārstrādātāji ( X ) citi ( )

3. Produkta veids:

1.3. grupa. Siers.

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Roquefort”

4.2. Apraksts: Siers ar zaļiem plankumiņiem no neapstrādātā neattaukotā aitas piena, cilindriskas formas, siera garoziņa mikla, augstums no 8,5 līdz 11,5 cm un svars no 2,5 līdz 3 kg. Sausnas saturs nedrīkst būt zemāks par 55 gramiem uz 100 gramiem nogatavināta siera.

Nesapresētā un termiski neapstrādātā siera masā iesēj Penicillium roqueforti sporas.

Siera masa ir krēmveida, ļoti viendabīga, ar vienmērīgām gaiši zilām svēdriņām, garšas buķete ļoti īpatnēja ar vieglu pelējuma smaržu un ar izsmalcinātu un izteiktu garšu.

4.3. Ģeogrāfiskais apgabals: Sākotnēji Centrālā Masīva dienvidu daļas plašais apvidus tika atainots, kā to precizēja 1925. gada 26. jūlija likums, ar aitu šķirņu, ganību un klimata vienādajām īpašībām, ar apvidum raksturīgu bezūdens un savvaļas ainavu, kur ganās vairāki aitu ganāmpulki. Pateicoties Roquefort speciālistu pūlēm lopkopības atbalstīšanā, piena ražošanas attīstībā un saiknes stiprināšanā starp produktu un tā ģeogrāfisko vidi, Roquefort ražošanai izmantotais piens tiek piegādāts tikai no 560 komūnu apvidus vai no tā sauktajām “rayon” jeb rādiusa komūnu daļām, kuras atrodas Averonas (Aveyron), Odas (Aude), Lozēras (Lozère), Ero (Hérault), Gāras (Gard) un Tarnas (Tarn) departamentos.

Odas departaments

Komūnas, kas pilnīgi atrodas apvidū:

Brousses-et-Villaret, Castans, Caudebrondre, Cenne-Monestiés, Cuxac-Cabardès, Fontiers-Cabardès, Fraisse-Cabardès, La Tourette-Cabardès, Labastide-Esparbairenque, Lacombe, Laprade, Les Martys, Lespinassière, Mas-Cabardès, Mayreville, Miraval-Cabardès, Montolieu, Pradelles-Cabardès, Roquefère, Saint-Denis, Saissac, Verdun-en-Lauragais, Villardonnel, Villemagne.

Komūnas, kas daļēji atrodas apvidū:

Belpech, Fanjeaux.

Averonas departaments

Komūnas, kas pilnīgi atrodas apvidū:

Agen-d'Aveyron, Aguessac, Alrance, Anglars-Saint-Félix, Arnac-sur-Dourdou, Arques, Arvieu, Asprières, Aurelle-Verlac, Auriac-Lagast, Auzits, Ayssènes, Balaguier-sur-Rance, Balsac, Baraqueville, Belcastel, Belmont-sur-Rance, Bertholène, Bessuéjouls, Bor-et-Bar, Bournazel, Boussac, Bozouls, Brandonnet, Brasc, Broquiès, Brousse-le-Château, Brusque, Buzeins, Cabanès, Calmels-et-le-Viala, Calmont, Camarès, Camboulazet, Camjac, Campagnac, Canet-de-Salars, Cassagnes-Bégonhès, Castanet, Castelmary, Castelnau-Pegayrols, Centrès, Clairvaux-d'Aveyron, Colombiès, Combret, Compeyre, Compolibat, Compregnac, Comps-la-Grand-Ville, Connac, Cornus, Coupiac, Coussergues, Creissels, Crespin, Cruéjouls, Curan, Druelle, Drulhe, Durenque, Escandolières, Espalion, Fayet, Flavin, Fondamente, Gabriac, Gaillac-d'Aveyron, Galgan, Gissac, Goutrens, Gramond, La Bastide-l'Evêque, La Bastide-Pradines, La Bastide-Solages, La Capelle-Bleys, La Capelle-Bonance, La Cavalerie, La Couvertoirade, La Cresse, La Fouillade, La Loubière, La Roque-Sainte-Marguerite, La Salvetat-Peyralès, La Selve, La Serre, Laissac, Lanuejouls, Lapanouse, Lapanouse-de-Cernon, Lassouts, Laval-Roquecezière, Lavernhe, Le Clapier, Le Monastère, Le Truel, Le Vibal, Lédergues, Les Albres, Les Costes-Gozon, Lescure-Jaoul, Lestrade-et-Thouels, L'Hospitalet-du-Larzac, Luc, Lugan, Lunac, Maleville, Manhac, Marcillac-Vallon, Marnhagues-et-Latour, Martrin, Mayran, Mélagues, Meljac, Millau, Montagnol, Montbazens, Montclar, Montfranc, Montjaux, Montlaur, Montrozier, Morlhon-le-Haut, Mostuéjouls, Mounes-Prohencoux, Mouret, Moyrazès, Murasson, Muret-le-Château, Najac, Nant, Naucelle, Nauviale, Olemps, Onet-le-Château, Palmas, Paulhe, Peux-et-Couffouleux, Peyreleau, Peyrusse-le-Roc, Pierrefiche, Plaisance, Pomayrols, Pont-de-Salars, Pousthomy, Prades-Salars, Pradinas, Prévinquières, Privezac, Pruines, Quins, Rebourguil, Recoules-Prévinquières, Réquista, Rieupeyroux, Rignac, Rivière-sur-Tarn, Rodelle, Rodez, Roquefort-sur-Soulzon, Roussennac, Rullac-Saint-Cirq, Saint-Affrique, Saint-André-de-Najac, Saint-André-de-Vézines, Saint-Beaulize, Saint-Beauzély, Saint-Christophe-Vallon, Saint-Côme-d'Olt, Saint-Cyprien-sur-Dourdou, Sainte-Eulalie-de-Cernon, Sainte-Eulalie-d'Olt, Sainte-Juliette-sur-Viaur, Sainte-Radegonde, Saint-Félix-de-Sorgues, Saint-Geniez-d'Olt, Saint-Georges-de-Luzençon, Saint-Izaire, Saint-Jean-d'Alcapiès, Saint-Jean-Delnous, Saint-Jean-du-Bruel, Saint-Jean-et-Saint-Paul, Saint-Juéry, Saint-Just-sur-Viaur, Saint-Laurent-de-Lévézou, Saint-Laurent-d'Olt, Saint-Léons, Saint-Martin-de-Lenne, Saint-Rome-de-Cernon, Saint-Rome-de-Tarn, Saint-Salvadou, Saint-Saturnin-de-Lenne, Saint-Sernin-sur-Rance, Saint-Sever-du-Moustier, Saint-Victor-et-Melvieu, Salles-Curan, Salles-la-Source, Salmiech, Sanvensa, Sauclières, Sauveterre-de-Rouergue, Sébazac-Concourès, Sébrazac, Ségur, Sévérac-le-Château, Sévérac-l'Eglise, Sonnac, Sylvanès, Tauriac-de-Camarès, Tauriac-de-Naucelle, Tayrac, Tournemire, Trémouilles, Vabres-l'Abbaye, Vabre-Tizac, Valady, Valzergues, Vaureilles, Verrières, Versols-et-Lapeyre, Veyreau, Vézins-de-Lévézou, Viala-du-Pas-de-Jaux, Viala-du-Tarn, Villecomtal, Villefrance-de-Panat, Vimenet.

Komūnas, kas daļēji atrodas apvidū:

Castelnau-de-Mandailles, Prades-d'Aubrac.

Gāras departaments

Komūnas, kas pilnīgi atrodas apvidū:

Alzon, Blandas, Campestre-et-Luc, Causse-Bégon, Dourbies, Lanuéjols, Montdardier, Revens, Rogues, Saint-Sauveur-Camprieu, Trèves, Vissec.

Ero departaments

Komūnas, kas pilnīgi atrodas apvidū:

Avène, Bédarieux, Brenas, Cambon-et-Salvergues, Camplong, Carlencas-et-Levas, Cassagnoles, Castanet-le-Haut, Ceilhes-et-Rocozels, Colombières-sur-Orb, Combes, Courniou, Dio-et-Valquières, Ferrals-les-Montagnes, Fraisse-sur-Agout, Graissessac, Hérépian, Joncels, La Salvetat-sur-Agout, La Tour-sur-Orb, La Vacquerie-et-Saint-Martin-de-Cas, Lamalou-les-Bains, Lauroux, Lavalette, Le Bousquet-d'Orb, Le Caylar, Le Cros, Le Poujol-sur-Orb, Le Pradal, Le Puech, Le Soulié, Les Aires, Les Plans, Les Rives, Liausson, Lodève, Lunas, Mérifons, Mons, Mourèze, Octon, Olargues, Olmet-et-Villecun, Pégairolles-de-l'Escalette, Pézènes-les-Mines, Prémian, Riols, Romiguières, Roqueredonde, Rosis, Saint-Etienne-d'Albagnan, Saint-Etienne-Estréchoux, Saint-Félix-de-L'Héras, Saint-Geniès-de-Varensal, Saint-Gervais-sur-Mare, Saint-Julien, Saint-Martin-de-l'Arcon, Saint-Maurice-Navacelles, Saint-Michel, Saint-Pierre-de-la-Fage, Saint-Pons-de-Thomières, Saint-Vincent-d'Olargues, Salasc, Sorbs, Taussac-la-Billière, Valsmascle, Verreries-de-Moussans, Vieussan, Villemagne-l'Argentière.

Lozēras departaments

Komūnas, kas pilnīgi atrodas apvidū:

Allenc, Badaroux, Balsièges, Banassac, Barjac, Brenoux, Canilhac, Chadenet, Chanac, Chirac, Cultures, Esclanèdes, Florac, Fraissinet-de-Fourques, Gabrias, Gatuzières, Grèzes, Hures-la-Parade, Ispagnac, La Canourgue, La Malène, La Tieule, Lachamp, Lanuéjols, Laval-du-Tarn, Le Massegros, Le Monastier-Pin-Moriès, Le Recoux, Le Rozier, Les Bondons, Les Hermaux, Les Salelles, Les Vignes, Marvejols, Mas-Saint-Chély, Mende, Meyrueis, Montbrun, Montrodat, Palhers, Quézac, Saint-Bauzile, Saint-Bonnet-de-Chirac, Sainte-Enimie, Sainte-Hélène, Saint-Etienne-du-Valdonnez, Saint-Georges-de-Lévéjac, Saint-Germain-du-Teil, Saint-Laurent-de-Trèves, Saint-Pierre-de-Nogaret, Saint-Pierre-des-Tripiers, Saint-Rome-de-Dolan, Saint-Saturnin, Servières, Trélans, Vebron.

Tarnas departaments

Komūnas, kas pilnīgi atrodas apvidū:

Aiguefonde, Alban, Albine, Almayrac, Ambialet, Andouque, Anglès, Arfons, Arifat, Assac, Aussillon, Barre, Belleserre, Berlats, Boissezon, Bout-du-Pont-de-Larn, Brassac, Brousse, Burlats, Cadix, Cagnac-les-Mines, Cahuzac, Cambounès, Carmaux, Castanet, Castelnau-de-Brassac, Castres, Caucalières, Courris, Crespin, Crespinet, Curvalle, Dourgne, Durfort, Escoussens, Escroux, Espérausses, Fauch, Faussergues, Ferrières, Fraissines, Gijounet, Jouqueviel, Labastide-Rouairoux, Labessière-Candeil, Labruguière, Lacabarède, Lacapelle-Pinet, Lacapelle-Ségalar, Lacaune, Lacaze, Lacrouzette, Lagardiolle, Lagarrigue, Lamontélarié, Laparrouquial, Lasfaillades, Lautrec, Le Bez, Le Dourn, Le Fraysse, Le Garric, Le Margnés, Le Masnau-Massuguiés, Le Rialet, Le Ségur, Le Travet, Le Vintrou, Lédas-et-Penthiès, Les Cammazes, Lescure-d'Albigeois, Lombers, Marsal, Massaguel, Massals, Mazamet, Miolles, Mirandol-Bourgnounac, Monestiés, Montauriol, Montfa, Montirat, Montredon-Labessonnié, Mont-Roc, Moularès, Moulin-Mage, Murat-sur-Vèbre, Nages, Noailhac, Padiés, Pampelonne, Paulinet, Payrin-Augmontel, Pont-de-Larn, Poulan-Pouzols, Rayssac, Réalmont, Ronel, Roquecourbe, Rosières, Rouairoux, Rouffiac, Roumégoux, Saint-Affrique-les-Montagnes, Saint-Amancet, Saint-Amans-Soult, Saint-Amans-Valtoret, Saint-André, Saint-Antonin-de-Lacalm, Saint-Avit, Saint-Christophe, Saint-Cirgue, Sainte-Croix, Sainte-Gemme, Saint-Grégoire, Saint-Jean-de-Marcel, Saint-Jean-de-Vals, Saint-Julien-du-Puy, Saint-Julien-Gaulène, Saint-Lieux-Lafenasse, Saint-Marcel-Campès, Saint-Martin-Laguépie, Saint-Michel-Labadie, Saint-Pierre-de-Trivisy, Saint-Salvi-de-Carcavès, Saint-Salvy-de-la-Balme, Salles, Saussenac, Sauveterre, Sénaux, Sérénac, Sieurac, Sorèze, Soual, Tanus, Teillet, Terre-Clapier, Tréban, Trébas, Trévien, Vabre, Valderiès, Valdurenque, Valence-d'Albigeois, Vénès, Verdalle, Viane, Villefrance-d'Albigeois, Viviers-lès-Montagnes.

Komūnas, kas daļēji atrodas apvidū:

Amarens, Arthès, Bernac, Castelnau-de-Lévis, Cestayrols, Cordes-sur-Ciel, Dénat, Graulhet, Lasgraisses, Lempaut, Mouzens, Mailhoc, Navès, Mouzieys-Panens, Pratviel, Peyregoux, Puechoursi, Puylaurens, Souel, Técou.

4.4. Izcelsmes apliecinājums: Katrs ražotājs aizpilda “déclaration d'aptitudes” (profesionālo prasmju deklarāciju), kuru piereģistrē INAO (Izcelsmes un kvalitātes valsts institūta) dienesti un kura šai iestādei ļauj identificēt visus ražotājus. Ražotājiem jānodrošina, lai INAO rīcībā būtu reģistri un visi dokumenti, kas nepieciešami izcelsmes un kvalitātes kontrolei, kā arī piena un sieru ražošanas apstākļu kontrolei.

Veicot cilmes vietas nosaukuma produkta īpašību kontroli, analītiskās un organoleptiskās pārbaudes mērķis ir nodrošināt šai pārbaudei iesniegto produktu kvalitāti un tipiskumu.

4.5. Ražošanas metode: Piena ražošana un sieru pagatavošana jāveic ģeogrāfiskajā apvidū.

Ir noteikta konkrēta piena aitu šķirne (šķirne “Lacaune” un “melnās” aitas, kas cēlušās no “Lacaune” šķirnes standartam atbilstošajiem dzīvniekiem), un ir paredzēts 5 gadu laikposms, lai nodrošinātu atbilstību. Ir ieviesti precizējumi attiecībā uz uzturu (vismaz trīs ceturtdaļām uztura jābūt no konkrētā apgabala, ja vien nav noteikts citādi; ganīšana ganībās ir obligāta, tiklīdz klimatiskie apstākļi to atļauj).

Ir ieviesti precizējumi attiecībā uz pienu, tā uzglabāšanu, sarecināšanu (pie temperatūras no 28 °C līdz 34 °C), sarecināto masu (pārvietošana ir aizliegta), sarecinātās masas formēšanu (veicama pēc pirmējās notecināšanas), notecināšanu (veicama bez sapresēšanas), marķēšanu, apsēšanu un caurduršanu; caurduršana un ievietošana nogatavināšanas pagrabā jāveic divu dienu laikā vai — noteiktos apstākļos — četru dienu laikā. Siera veidošana tiek veikta speciāli paredzētā cehā.

Penicillium roqueforti iesēšana notiek vai nu šķidrajā masā raudzēšanas brīdī, vai arī sarecinātās masas formēšanas brīdī, to apkaisot.

Sieru nogatavina un nobriedina vismaz 90 dienu laikā, skaitot no tā pagatavošanas dienas. Šajā laikposmā tiek veikta nogatavināšana, kurai seko nobriedināšana kontrolējamā temperatūrā. Siers tiek turēts neapsegts Rokforas pie Sulzonas (Roquefort sur Soulzon) Kombalū (Combalou) kalna nogruvumu pagrabos tik ilgi, cik nepieciešams Penicillium roqueforti labai attīstībai. Šis laikposms nekādā gadījumā nedrīkst būts īsāks par divām nedēļām. Lēna nobriedināšana aizsargiepakojumā turpinās šajos pašos pagrabos vai sieru uzglabājamās telpās ar kontrolējamu temperatūru. Iesaiņošana aizsargiepakojumā notiek tikai un vienīgi pagrabos. Sieru nobriedināšanas procesu, uzglabāšanu, sagriešanu, fasēšanu, priekšiepakošanu un iepakošanu veic tikai un vienīgi Rokforas pie Sulzonas komūnā.

4.6. Saikne: Roquefort siera pagatavošanas vēsture ir ļoti sena.

Sieru sūkalu kāstuves ir atrastas reģiona aizvēsturiskajās atradnēs. Kopš astotā gadsimta Roquefort sieru min daudzos dokumentos, dāvinājuma aktos, rentēs, utt. saistībā ar Ruergu (Rouergue), Dienvidfrancijas seno provinci. 15. gadsimtā Šarls VI patenta vēstulē, kuru apstiprinājuši arī viņa pēcteči, atzina vitālo nepieciešamību aizsargāt Roquefort. 1666. gada 31. augustā ar Tulūzas parlamenta lēmumu Rokforas pie Sulzonas iedzīvotājiem tika piešķirtas ekskluzīvas tiesības uz siera nogatavināšanu. Tas ir vienīgais siers, kura cilmes vietas nosaukums ir ar likumu atzīts kopš 1925. gada (1925. gada 26. jūlija likums).

Roquefort specifiskums ir cilvēka un dabas ciešās sadarbības rezultāts. Šī sadarbība balstās, no vienas puses, uz īpašo pienu, kas tiek iegūts no tradicionālo šķirņu aitām, un, no otras puses, uz Rokforas pie Sulzonas dabīgo pagrabu savdabīgumu, kas pilnībā izdobti Kombalū nogruvumu kaļķaino klinšu pakājēs, kur notiek dabas brīnums, kas Roquefort piešķir tā nesalīdzināmo garšu.

4.7. Kontroles struktūra:

Nosaukums: Institut National de l'Origine et de la Qualité (INAO) Adrese: 51 rue d'Anjou F-75008 Paris Tālr.: (33) 153 89 80 00 Fakss: (33) 153 89 80 60 E-pasts: info@inao.gouv.fr

Cilmes vietas nosaukuma un kvalitātes valsts institūts ir administratīva valsts iestāde, kurai ir juridiskās personas statuss un kuras augstākstāvoša institūcija ir Lauksaimniecības ministrija.

Par cilmes vietas nosaukuma produktu ražošanas nosacījumu kontroli ir atbildīgs institūts INAO.

Ja netiek ievērotas ģeogrāfiskā apgabala robežas vai kaut viens ražošanas nosacījums, cilmes vietas nosaukuma izmantošana jebkādā formā vai ar jebkādu mērķi ir aizliegta.

Nosaukums: Direction Générale de la Concurrence, de la Consommation et de la Répression des Fraudes (DGCCRF) Adrese: 59, Boulevard Vincent Auriol F-75703 Paris Cedex 13 Tālr.: (33) 144 87 17 17 Fakss: (33) 144 97 30 37 E-pasts: C3@dgccrf.finances.gouv.fr

Konkurences, patēriņa, krāpšanas novēršanas ģenerāldirekcija (DGCCRF) ir triju ministriju — Ekonomikas, Finanšu un Ražošanas — dienests.

4.8. Marķējums: Ir obligāti jānorāda logotips ar akronīmu INAO, kā arī norāde “Aizsargāts cilmes vietas nosaukums” un pats produkta nosaukums. Uz etiķetes jābūt arī pieteikumu iesniegušās apvienības kopējam zīmolam “Brebis Rouge”, kas izveidots 1930. gadā.

Izņemot “Brebis Rouge” konfederatīvo zīmolu, kā arī izņemot citus īpašus ražošanas vai tirdzniecības zīmolus vai firmas nosaukumus, vai zīmes, nosaukumam “Roquefort” ir aizliegts pievienot jebkādas papildu norādes vai jebkādus papildu apzīmējumus.

(1) OV L 93, 31.3.2006., 12. lpp.